27.4.2023
FI
Euroopan unionin virallinen lehti
C 146/27
— ETSK kyseenalaistaa myös ajatuksen tehdä IBAN-tilinumeron tarkistamisesta täysin valinnainen palvelu, joka kuluttajan on valittava yksittäisen maksutapahtuman tai kaikkien maksutapahtumiensa osalta.
Tietyissä tilanteissa (esim. mobiilimaksu) tätä voi olla hyvin monimutkaista hallita, ja se saattaa myös huonontaa palvelun kätevyyttä maksajan kannalta, kun tämä joutuisi päättämään asiasta aina kun tilisiirto käynnistetään ja tekemään tarpeettoman monia napsautuksia. — ETSK toivoo, että IBAN-tilinumeron tarkastus ei rajoitu vain pikamaksuihin vaan ulotetaan myös perinteisiin tilisiirtoihin, kunnes ne annetaan maksupalveluntarjoajien tehtäväksi. — Sähköisen rahan liikkeeseenlaskijalaitokset ja maksulaitokset on toistaiseksi jätetty asetuksen soveltamisalan ulkopuolelle.
Tämä poikkeus olisi poistettava, kun näillä laitoksilla on pääsy maksujärjestelmiin maksu- ja selvitysjärjestelmiä koskevan direktiivin muuttamisen jälkeen.
Muiden maksupalveluntarjoajien kuin pankkien olisi kuuluttava asetuksen soveltamisalaan, jos niiden tarjoamiin maksupalveluihin sisältyy maksutilin hoito ja tilisiirtojen toteuttaminen.
Tällä välin on tarpeen selventää, miten IBAN-tilinumeron tarkastusta ja vastuusääntöjä sovelletaan, kun näitä kolmansia osapuolia käytetään pikamaksujen käynnistämiseen.
4.2 ETSK katsoo, että pikamaksujärjestelmän onnistuminen EU:ssa edellyttää, että palvelut ovat eurooppalaisten kuluttajien ja yritysten ulottuvilla.
Näin ollen mitä enemmän maksupalveluntarjoajat alkavat tarjota pikamaksuja, sitä paremmin järjestelmä EU:ssa menestyy.
ETSK kannattaakin ajatusta sähköisen rahan liikkeeseenlaskijoiden ja maksulaitosten suorasta osallistumisesta maksujärjestelmiin ja näkee myös potentiaalia ulottaa komission ehdotus pikamaksuista seitsemään euroalueeseen kuulumattomaan EU:n jäsenvaltioon, jotka ovat osa Euroopan yhtenäismarkki­ noita.
4.3
ETSK katsoo, että ehdotetun asetuksen lisäksi Euroopan komission tulisi
— mahdollistaa se, että asiakkaat saavat välittömän sähköisen ilmoituksen, jos maksajan antaman maksunsaajan nimen ja maksajan antaman IBAN-tilinumeron tai muun käytetyn tunnisteen välillä havaitaan ristiriita.
Tämän palvelun on oltava pakollinen, eikä siitä saa periä erillistä palkkiota.
— varmistaa, että jos vastaanottavan pankin suorittamassa IBAN-tilinumeron tarkastuksessa havaitaan ristiriita, kyseinen pankki ilmoittaa asiasta lähettävälle pankille.
Se ilmoittaa kuluttajalle tästä ristiriidasta, ja maksutapahtuma keskeytetään. — varmistaa, että kun ristiriita havaitaan ja kuluttaja kuitenkin päättää vahvistaa pikamaksun, kuluttajalle on täysin selvää, että jos hän ei ole ilmoittanut oikeaa edunsaajaa, lähettävä pankki ei ole enää vastuussa, jos maksunsaaja ei olekaan oikea.
— ehdottaa kohdennettuja toimenpiteitä petosten torjunnan parantamiseksi, koska IBAN-tilinumero vaikuttaa ainoastaan APP-maksuihin (authorised push payments).
Tämä voidaan sovittaa yhteen – myös SEPA-pikatilisiirtojärjestelmää hallinnoivan – Euroopan maksuneuvoston perustaman maksupyyntöjärjestelmän kehittämisen kanssa.
5.
Seuraamukset 5.1 Maksupalveluntarjoajat hylkäävät perusteettomasti erittäin suuren osan rajatylittävistä euromääräisistä maksuista seuraamusten soveltamisen tarkistamiseen liittyvien ongelmien vuoksi.
Seuraamusten täytäntöönpanosta vastaavat viranomaiset antavat maksupalveluntarjoajille tietoja yrityksistä, joihin kohdistetaan seuraamuksia määräysvallan tai omistuksen perusteella.
Valitettavasti eri maiden viranomaiset tulkitsevat usein eri tavoin omistajuuden vaihtumisen kriteereitä tai syitä ja niillä on erilaisia näkemyksiä seuraamusten soveltamisesta tällaisiin yrityksiin.
Tämän johdosta yritykselle saatetaan määrätä seuraamuksia tietyssä maassa mutta toisessa ei.
Sen vuoksi olisi tärkeää a) sisällyttää asetukseen EU:n lainsäädännön yhdenmukaisen soveltamisen varmistamiseksi selkeitä säännöksiä siitä, — miten useissa maissa toimivien maksupalveluntarjoajien olisi arvioitava tällaisia tilanteita ja mihin toimiin niiden olisi ryhdyttävä — miten tällaisia tietoja jaetaan EU:n sisällä — miten vahingonkorvauskysymystä käsitellään tällaisissa tapauksissa.